Lockheed F-117 Nighthawk

Το Lockheed F-117 Nighthawk είναι ένα μονοθέσιο δικινητήριο αεροσκάφος τεχνολογίας στέλθ κατασκευασμένο στις ΗΠΑ από την εταιρεία Lockheed(τώρα Lockheed Martin). Η πρωτη του πτήση πραγματοποιήθηκε στις 18 Ιουνίου 1981 ενώ στις 22 Απριλίου 2008 τελικά αποσύρθηκε. Το αεροπλάνο σχεδιάστηκε από τον κλάδο προηγμένων αεροναυτικών ερευνών της Lockheed, Skunk Works.

Το αεροσκάφος είχε μείνει κρυφό για πολλά χρόνια μέχρι το 1991 όπου και συμμετείχε στον Πόλεμο του Κόλπου. Το 2008 αποφασίστηκε η απόσυρσή του ώστε να δώσει την θέση του στο F-22 Raptor και στο επερχόμενο F-35 Lightning II.

Στέλθ 

Το αεροσκάφος F-117 Nighthawk είναι γνωστό στον κόσμο λόγω της τεχνολογίας στελθ με την οποία και είχε φτιαχτεί. Ήταν το πρώτο αεροπλάνο της πρώτης γενειάς στέλθ. Το βασικό χαρακτηριστικό του αεροπλάνου ήταν ότι μείωνε το στίγμα που έστελνε στα αντίπαλα ραντάρ, έτσι και ήταν αρκετα δύσκολο να εντοπιστεί. 

Σημαντικό ρόλο σε αυτό έπαιξε ο σχεδιασμός του. Ο σχεδιασμός του αποτελείται από πολλές αμβλείες γωνίες και έτσι προκαλούσαν διάθλαση στο ίχνος του ραντάρ ενώ και η τοποθέτηση των κινητήρων πάνω από τα φτερά μείωνε τις αντανακλάσεις. Άλλο ένα χαρακτηριστικό είναι η μεγαλη απορροφητικότητα που είχε. 

Αυτά τα χαρακτηριστικά πρόσφεραν στο αεροσκάφος ενα μεγάλο πλεονέκτημα αν και αεροδυναμικά το καθιστούσαν αρκετά ασταθές. Αυτό και το μεγάλο κόστος συντήρησης του αεροσκάφους το οδήγησαν στην απόσυρση το 2009.

Αποστολές 

Η πρωτη αποστολή του F-117 Nighthawk ήταν το 1989 στον Παναμά όπου και 2 αεροσκάφη έριξαν 2 βόμβες στο αεροδρόμιο του Rio Hato.

Η δεύτερη και πιο μεγάλη αποστολή ήταν το 1991 όπου και συμμετείχε στον Πόλεμο του Κόλπου. Η επιτυχία ηταν αρκετά μεγάλη μιας και κατάφερε να χτυπήσει περισσότερους από 1600 στόχους. 

Το F-117 συμμετείχε επίσης στον πόλεμο στην Γιουγκοσλαβία, στον πόλεμο στο Αφγανιστάν καθώς και στις επιχειρήσεις Συμμαχική Ισχύς το 1999, Διαρκής Ελευθερία το 2001 και Ιρακινή Ελευθερία το 2003

Απωλειες 

Το F-117 στα 28 χρόνια υπηρεσίας κατάφεραν να το καταρρίψουν μόνο μια φορά στον πολεμο της Γιουγκοσλαβίας στις 27 Μαρτίου 1999. Οι Γιουγκοσλάβοι κατάφεραν να το εντοπίσουν χρησιμοποιώντας παλμούς μεγαλύτερης διάρκειας κάτι που το κατέστησαν ορατό στα ραντάρ.

Γενικά Χαρακτηριστικά 
 Πλήρωμα: 1
 Μήκος: 20,09 m
 Άνοιγμα φτερών: 13,20 m
 Ύψος: 3,78 m
 Πτερυγική επιφάνεια: 73 m^2
 Βάρος (άδειο): 13.380 kg
 Βάρος (πλήρως φορτωμένο): 23.800 kg
 Κινητήρας: 2 × General Electric F404-F1D2 τουρμποφάν, 48,0 kN έκαστος

Επιδόσεις 
 Μέγιστη ταχύτητα: Mach 0,92 (993 km/h)
 Ταχύτητα πλέυσης: Μach 0,92
 Εμβέλεια: 1720 km
 Επιχειρησιακή Οροφή: 13.716 m
 Λόγος ώσης/βάρους: 0,40

Οπλισμός 
 2 × εσωτερικοί χώροι αποθήκευσης βομβών με μια ράγα έκαστοι, που είναι ικανή για μεταφορά των ακόλουθων όπλων
 GBU-10 Paveway II καθοδηγούμενη από λέιζερ βόμβα
 GBU-12 Paveway II καθοδηγούμενη από λέιζερ βόμβα
 GBU-27 Paveway III καθοδηγούμενη από λέιζερ βόμβα
 GBU-31 JDAM εσωτερικά η με GPS καθοδηγούμενη βόμβα
 Β-61 τακτική πυρηνική βόμβα

Εξωτερικοί σύνδεσμοι 

 Επίσημη Ιστοσελίδα της Αμερικανικής Πολεμικής Αεροπορίας

Βομβαρδιστικά αεροσκάφη
F-117
Αεριωθούμενα στρατιωτικά αεροσκάφη